पाकिस्तान में 3 पूर्व जनरल जांच के घेरे में  
पाकिस्तान के तीन सेवानिवृत्त जनरलों के खिलाफ भ्रष्टाचार के आरोपों की जांच की जा रही है।
पाकिस्तान के तीन सेवानिवृत्त जनरलों के खिलाफ भ्रष्टाचार के आरोपों की जांच की जा रही है। समाचार पत्र 'डॉन' में रविवार को प्रकाशित खबर के अनुसार, देश में ऐसी जांच पहली बार हो रही है।  समाचार पत्र के अनुसार, नेशनल असेम्बली की एक समिति ने रक्षा मंत्रालय और सेना को उक्त तीनों के खिलाफ रिपोर्ट सौंपने को कहा है।  आरोप है कि तीनों जनरल स्टॉक एक्सचेंज की गतिविधियों में शामिल थे और उनकी वजह से पाकिस्तान के योजना आयोग की सह-इकाई नेशनल लॉजिस्टिक सेल को करीब दो अरब रुपये का नुकसान हुआ।  समाचार पत्र ने एक अधिकारी के हवाले से लिखा है, "उक्त तीनों सेवानिवृत्त सैनिक जनरल और नौकरशाहों को कानून के दायरे में लाना आवश्यक है।"